**Дзяржаўная ўстанова адукацыі “Ізабелінскі навучальна-педагагічны комплекс дзіцячы сад – сярэдняя школа”**

План урока гісторыі Беларусі ў 7 класе.

Настаўнік: Луговіч У.І.

Тэма ўрока: Рэфармацыя і Контррэфармацыя.

Тып урока: “перавернуты урок”.

Мэта ўрока: плануецца, што ў канцы ўрока вучні змогуць вылучыць асаблівасці Рэфармацыі і Контррэфармацыі ў ВКЛ і адказаць на ключавое пытанне.

Задачы:

*Адукацыйныя.*

Вучні павінны ведаць:

- азначэнні гістарычных паняццяў “Рэфармацыя”, “Контррэфармацыя”, “ордэн езуітаў”, “дысідэнты”, “калегіум”;

- вынікі і значэнне Рэфармацыі.

Вучні павінны умець:

- характарызаваць перадумовы рэфармацыйнага руху на беларускіх землях у 16 – першай палове 17 ст.;

- вызначаць асноўныя кірункі дзейнасці ордэна езуітаў;

- характарызаваць асаблівасці Контррэфармацыі ў ВКЛ.

*Развіваючыя:*

- стварыць умовы для развіцця храналагічных уменняў, навыкаў аналізу гістарычнага дакумента і відэаматэрыялу;

- садзейнічаць развіццю ўменняў самастойнай работы з тэкстам падручніка, уменняў аналізу і сінтэзу матэрыялу.

*Выхаваўчая:*

* садзейнічаць выхаванню ў вучняў інтарэсу да гістарычнага мінулага свайго народу.

Абсталяванне:

* Падручнік «Гісторыя Беларусі», 7 клас / Варонін В. А., Скеп’ян А. А., Мацук А. В., Краўчэнка А. В.- Выдавецтва «ИЦ БГУ», 2017
* Фрагмент відэа «Рэфармацыя і Контррэфармацыя на беларускіх землях»;
* прэзентацыя “Рэфармацыя і Контррэфармацыя”, камп’ютар, мультымедыйная ўстаноўка;
* карткі з заданнямі групам;
* партрэты гістарычных асоб- дзеячаў Рэфармацыі і Контррэфармацыі;
* насценная карта “Беларускія землі ў другой палове 16 ст.”, атласы;
* выступленні вучняў;
* запісы на дошцы;
* ментальная карта.

**Ход урока**

I. Арганізацыйны момант (слайд 1)

1.Зрабіце крок ў бок тыя, хто з задавальненнем ішоў у школу.

2.Хлопніце два разы ў далоні тыя, у каго добры настрой.

3.Падніміце рукі ўверх тыя, хто хоча атрымаць задавальненне ад урока.

II. Работа над эпіграфам урока(слайд 2).

Эпіграф:

Раскажы мне – і я забуду,

Пакажы мне – і я запомню,

Дай мне самому зрабіць гэта – і я зразумею.

III. Работа над новым матэрыялам .

1. Уступнае слова настаўніка (слайд 3).

2.Знаёмства з планам урока(слайд 4).

• Перадумовы і прычыны Рэфармацыі.

• Асноўныя кірункі Рэфармацыі.

• Праявы і асаблівасці Контррэфармацыі ў ВКЛ.

• Вынікі Рэфармацыі і Контррэфармацыі.

3. Сумесная фармуліроўка задач урока (зыходзячы з плана ўрока).

4. Сумеснае мэтапакладанне: Перадумовы – Прычыны – Кірункі - Дзеячы – Асаблівасці - Вынікі

( усе мэты запісваюцца на дошцы і ранжыруюцца ў лагічнай паслядоўнасці (слайд 5)

5. Пастаноўка ключавого пытання: «Што прынесла больш карысці – Рэфармацыя або Контррэфармацыя?»(слайд 6).

6. Слоўнікавая работа(слайды 7-12).

- Рэфармацыя – рэлігійны, сацыяльны і палітычны рух, накіраваны супраць засілля каталіцкага касцёла.

- Контррэфармацыя – рэлігійна-палітычны рух, накіраваны супраць рэфармацыі.

- Калегіум – езуіцкая сярэдняя навучальная ўстанова.

- Дысідэнты – назва ўсіх хрысціян-некатолікаў у Рэчы Паспалітай.

- Збор – пратэстанцкі храм.

7. Гістарычная размінка(на аснове паняццяў, асноўных дат, падзей Рэфармацыі ў Еўропе)(слайд 13).

Ці праўда, што….

…горад Жэневу ў XVI ст. называлі “пратэстанцкім Рымам”?

…Томас Мюнцэр у 1517г. у Германіі паклаў пачатак рэфармацыйнаму руху ;

…манаскі ордэн езуітаў вёў у Еўропе непрымірымую барацьбу з пратэстантамі; …кальвінізм атрымаў шырокае распаўсюджанне ў Англіі, Швецыі;

…кіраўніка ордэна езуітаў Ігнасія Лаёла называлі “чорны папа”;

…рэфармацыя – гэта масавы рэлігійны і грамадска-палітычны рух, накіраваны на рэфармаванне каталіцкай царквы;

…масавае забойства пратэстантаў-гугенотаў, якое ўвайшло у гісторыю пад назвай “Варфаламееўская ноч” адбылося ў Германіі;

…контррэфармацыя – гэта рэлігійна-палітычны рух супраць Рэфармацыі;

…арганізатарамі Контррэфармацыі ў Еўропе з’яўляліся буйныя землеўладальнікі.

8.Работа над першым пунктам плана “Перадумовы і прычыны Рэфармацыі”. Гісторыю Рэфармацыі мы ужо вывучалі ў курсе сусветнай гісторыі.

а) Давайце ўспомнім, якія прычыны пачатку Рэфармацыі ў Заходняй Еўропе?

• Багацце царквы, індульгенцыі.

• Нехрысціянскі лад жыцця святароў.

• Жаданне феадалаў забраць частку царкоўных зямель.

• Жаданне каралёў выйсці з-пад ўплыву папы рымскага .

б)Запаўненне схемы “Прычыны рэфармацыі на беларускіх землях”(слайды 14-15).

в)Работа над схемай “Перадумовы рэфармацыі”(слайды 16-17).

-Я прапаную на падставе фрагмента відэафільма і дамашняга задання выдзяліць перадумовы Рэфармацыі ў ВКЛ(вучні выдзяляюць перадумовы).

- Сёння на ўроку мы з вамі будзем афармляць ментальную карту

Работа з ментальнай картай (МК).

9.Работа над другім пунктам плана ”Асноўнгыя кірункі Рэфармацыі”(слайды 18-19)(работа ў парах з падручнікам)

– На падставе прагледзенага дома відэафільма адкажыце, якія з галін пратэстантызму распаўсюдзіліся ў ВКЛ?

-Зараз мы з вамі разгледзім дзейнасць пратэстантаў у ВКЛ. Працаваць будзем у парах. У вас на партах ляжаць лісты з заданнямі. Кожная пара павінна прадставіць вынікі своёй працы, і мы сумесна аформім МК

(адказы вычняў, карэкцыя, запаўненне першага ўзроўню МК – кальвінізм, лютэранства, антытрынітарыі, паведамленні вучняў аб дзейнасці Сымона Буднага і Васіля Цяпінскага, партрэты гістарычных дзеячаў мацуюцца на дошцы).

Асноўныя кірункі Рэфармацыі(работа ў парах з падручнікам).

Пытанні для абмеркавання:

1-ая пара(ст. 88)

1. Назваць сацыяльную базу кальвінізма.

2. Указаць асноўныя напрамкі дзейнасці кальвіністаў.

3. Назваць лідэра кальвінізму ў ВКЛ і што вы пра яго ведаеце.

2-ая пара(ст. 88)

1. Дзе і калі быў заснаваны першы кальвінісцкі збор?

2. Назваць і паказаць на карце месцы ўзнікнення кальвінізму.

3. Расказаць аб асаблівасцях поглядаў кальвіністаў.

3-яя пара(ст. 89)

1. Назваць сацыяльную базу лютэранства.

2. Назаваць месцы ўзнікнення лютэранскіх абшчын.

3. Указаць асаблівасці поглядаў лютэран.

4-ая пара(ст. 89)

1. Назваць сацыяльную базу антытрынітарыяў.

2. Паказаць на карце і адзначыць ў контурных картах месцы ўзнікнення абшчын антытрынітарыятаў.

5-ая пара(ст. 89)

1. Назваць прадстаўнікоў антытрынітарыятаў.

2. Указаць асноўныя ідэі антытрынітарыятаў.

Фізкультхвілінка “Комната псіхалагічнай разгрузкі”(слайд 20)(пад музыку)

1 Уявіце сабе, што мы з вамі знаходзімся на лясной палянцы. Павольна закрываем вочы. Лёгкі ветрык прыемна абвявае ваш твар, свежае, чыстае паветра прыносіць вам асалоду. Вы раслабіліся, знялі сваю напружанасць. Вакол спяваюць птушкі, ціха гамоняць паміж сабой дрэвы. Вы адпачываеце. На 1-2 вы робіце ўдых, на 3-4 выдых. Цёплае веснавое сонейка прыносіць вам задавальненне. Зноў на 1-2 робім ўдых, 3-4 – выдых. А цяпер зноў вяртаемся на ўрок і прыступаем да працы.

– Давайце на падставе дамашняга задання падсумуем звесткі аб Рэфармацыі і вылучым яе асаблівасці ў ВКЛ.

Франтальная бяседа па навадным пытанням настаўніка, далейшае афармленне МК.

10. Знаёміцца з праявамі Контррэфармацыі ў ВКЛ мы будзем на аснове прагледжанага раней відэафрагмента і дамашняга задання. Паглядзіце на пытанні да відэа і адкажыце на іх. (слайд 21)(работа ў парах)

Адказы вучняў на пытанні, афармаленне МК.

Праявы і асаблівасці Контррэфармацыі ў ВКЛ

Пытанні для абмеркавання ў парах.

1-ая пара

1. Якая царква і з дапамогаю якога манаскага ордэна ажыццяўляла Контррэфармацыю?

2. Калі з’явіліся езуіты ў ВКЛ?

2-ая пара

1.Назваць асноўныя напрамкі дзейнасці езуітаў у ВКЛ .

3-яя пара

1. Дзе і калі была заснавана першая вышэйшая навучальная ўстанова на тэрыторыі ВКЛ?

2. Чым былі прывабныя езуіцкія калегіўмы?

4-ая пара

1.Як называлі прадстаўніка магнацкай сям’і, які дапамагаў ажыццяўленню Контррэфармацыі? Якія прыклады яго дапамогі езуітам вы можаце назваць?

5-ая пара

1.Прывесці прыклады барацьбы ордэна езуітаў з пратэстантамі.

Праверка самастойнай работы ў парах

– Давайце цяпер паспрабуем вылучыць асаблівасці Контррэфармацыі ў ВКЛ.

Франтальная гутарка па навадным пытанням настаўніка, афармленне МК.

11. Работа над чацвёртым пунктам плана “Вынікі Рэфармацыі і Контррэфармацыі” (слайды 22-23).

(франтальная работа з класам на падставе дамашняга задання)

У пачатку ўрока я прапанаваў вам ключавое пытанне. Цяпер, калі мы з вамі пазнаёміліся з матэрыялам па тэме ўрока, я прапаную вам адказаць на гэтае пытанне (адказы вучняў, абмеркаванне, агульны вынік – і Рэфармацыя, і Контррэфармацыя мелі станоўчы ўплыў у сферы развіцця адукацыі, культуры). Запаўненне ментальнай карты.

IV. Замацаванне(слайды 24-29)

1. Прывесці ў адпаведнасць

2. Выкінуць лішняе

3. Праверачная работа “Адгадай асобу, дату, тэрмін”

V.Рэфлексія(слайд 30)

Я сёння даведаўся пра…

Мяне на ўроку зацікавіла…

Мне бы хацелася больш даведацца…

Абмеркаванне пастаўленых пытанняў у пачатку ўрока мэт

VI. Падвядзенне вынікаў урока, ацэньванне адказаў вучняў

VII. Хатняе заданне(слайд 31)

§13 п.1-4 ст.93

Падрыхтаваць паведамленні на выбар аб жыцці і дзейнасці:

* Пятра Скаргі
* Мікалая Радзівіла Чорнага
* Васіля Цяпінскага
* Сымона Буднага

\*Сымон Будны

**МЕНТАЛЬНАЯ КАРТА**

«Евангелле» 1570 г.

Цяпіна

«Катэхізіс»

1562 г.

\*Мікалай Радзівіл Сіротка

\* мяшчане замежнага паходжання

\*Мікалай Радзівіл Чорны

\*магнаты і шляхта

\*1553г. – першы збор у Брэсце

\*Віленская акадэмія, 1579 г., Петр Скарга

\*калегіўмы

**КОНТРРЭФАРМАЦЫЯ**

**РЭФАРМАЦЫЯ**

Сымон Будны

Васіль Цяпінскі

Нясвіж

\* Накіравана на пратэстантызм і праваслаўе

Адсутнічалі гвалтоўныя метады барацьбы

* Вузкая сацыяльная база (шляхта)
* Адначасова існавала некалькі напрамкаў
* Садзейнічала развіццю адукацыі
* Сродак барацьбы за незалежнасць ВКЛ